**ELŐTERJESZTÉS**

**a** **Kulturális, Oktatási és Civil Bizottság**

**2025. május 27-i ülésére**

**Javaslat támogatással kapcsolatos döntés meghozatalára**

A Kulturális, Oktatási és Civil Bizottság (a továbbiakban: Bizottság) 2024. november havi ülésén tárgyalta a Kulturális és Civil Alapra beérkezett pályázatokat. A Bizottság 133/2024. (XI.26.) KOCB számú határozatában úgy döntött, hogy a Magyar Tudományos Akadémia Vas Vármegyei Tudományos Testülete (a továbbiakban: Egyesület) Afrika vonzásában III-IV. elnevezésű pályázatát 100 ezer forint összeggel támogatja. A 2024. decemberében aláírt támogatási szerződés értelmében a támogatásról – figyelembe véve a rendezvény időpontját - az elszámolást legkésőbb 2025. július 30. napjáig kell benyújtani az Önkormányzatnak.

Az Egyesület elnöke levélben tájékoztatta az Önkormányzatot, hogy a felkért előadók a májusra tervezett előadásokat tavaszi expedíciós programjaik miatt nem tudják vállalni, de ősszel az Egyesület rendelkezésére állnak.

Ezért az Egyesület elnöke levelében kérte az elszámolási határidő 2025. december 30. napjáig történő meghosszabbítását.

Az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható.

Fentiek miatt kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. május „ ”**

 **/: Horváth Soma :/**

**Határozati javaslat**

**…/2025. (V.27.) KOCB. számú határozat**

1. A Bizottság a „Javaslat támogatással kapcsolatos döntés meghozatalára” című előterjesztést megtárgyalta, és – az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése alapján - úgy döntött, hogy hozzájárul az Önkormányzat és a Magyar Tudományos Akadémia Vas Vármegyei Tudományos Testülete között létrejött 41324-4/2024. iktatási számú támogatási szerződés 11. pontjában szereplő elszámolási határidő 2025. december 30. napjáig történő meghosszabbításához.
2. A Bizottság felkéri a kötelezettségvállalót, hogy a támogatási szerződés módosításáról gondoskodjon.

**Felelős:** Putz Attila, a Kulturális, Oktatási és Civil Bizottság elnöke

 Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2025. június 15. (2. pont vonatkozásában)